༄༅༅། །རྗེ་བཙུན་ཡབ་ཡུམ་མཉེས་པར་བྱེད་པའི་
:
མཆོད་སྤྲིན་ལྷའི་སྒྲ་དབྱངས་ཞེས་
བྱ་བ་བཞུགས་སོ། །
༄༅། །ན་མོ་གུ་རུ་མཉྫུ་གྷོ་ཥཱ་སྭ་ར་སྭསྐྱེ། །རབ་མཛེས་དམར་སེར་སྐུ་ནི་འོད་
འཁྱུག་འཁྱུག །རབ་སྙན་ཚངས་པའི་གསུང་ནི་སྙན་ལྷང་ལྷང་། །སྙིང་བརྩེ་ཐུགས་
རྗེའི་ཐུགས་ནི་བརྩེ་དུང་དུང་། །སྙིང་དབུས་བཞུགས་ཤིག་ཡབ་གཅིག་ཞལ་འཛུམ་
འཛུམ། །རབ་མཛེས་རབ་དཀར་ལྷ་མོ་དབྱངས་ཅན་མ། །གདུང་ཞིང་གདུང་བའི་
ཡིད་ཀྱིས་གསོལ་འདེབས་ན། །སྙན་ཅིང་སྙན་པའི་གསུང་གིས་དབུགས་ཕྱུང་ལ།
བརྩེ་ཞིང་བརྩེ་ལྡན་མ་ཡིས་བུ་བཞིན་སྐྱོངས། །དུང་དུང་ཡིད་ཀྱིས་ཕྱག་འཚལ་
མཆོད་པ་འབུལ། །མང་མང་སྡིག་བཤགས་དགེ་ལ་རྗེས་ཡི་རང་། །ཟབ་ཟབ་ཆོས་
གསུང་གཡོ་མེད་བརྟན་པར་བཞུགས། །ཡང་ཡང་ཁྱོད་ཞལ་མཇལ་ཕྱིར་དགེ་བསྔོ་
འོ། །ཡབ་ལ་གཟུངས་སྡུགས་ཨ་ར་པ་ཙ་དང་། །ཡུམ་ལ་གཟུངས་སྔགས་ཧྲཱིཿམང་
བཟླས་པའི་མཐར། །ཡབ་གཅིག་ཕྱག་གཡས་ཕྱག་གི་རལ་གྲི་དེས། །བདག་གི་
བདག་འཛིན་མདུད་པ་མ་ལུས་ཆོད། །ཁྱོད་ཀྱི་ཕྱག་གཡོན་ཕྱག་གི་གླེགས་བམ་
གྱི། །མ་ནོར་མ་ལུས་དགོངས་དོན་གསལ་བར་སྟོན། །ཡུམ་གཅིག་རྒྱུད་ལྡན་རབ་
127

སྙན་པི་ཝང་དེས། །བུ་གཅིག་མདོངས་ལྡན་ཐོས་འཛིན་བུ་ག་རུ། །མང་མང་རྒྱལ་
་
:
བའི་མདོ་རྒྱུད་མ་ལུས་དོན། ། ལྷང་ལྷང་སྟོན་པའི་དབྱར་རྔ་ད་སྒྲོགས་ཤིག །འགྲིག་
འགྲིག་བཤད་པས་བློ་གསལ་དགའ་བ་སྐྱེད། །དཀའ་དཀའ་བརྩད་པས་རྒོལ་ངན་
ཟིལ་གྱིས་གནོན། །ཟབ་ཟབ་བརྩམས་པས་མཁས་རྣམས་མགུ་བྱེད་པའི། །བཟང་
བཟང་ཤེས་རབ་མ་ལུས་བདག་ལ་སྩོལ། །བདག་གི་དད་པས་བདག་ཉིད་ཁྱེད་རྣམ་
གཉིས། །ལེགས་པར་བརྟེན་མཐུས་ལེགས་བཤད་མ་ལུས་པ། །འཛིན་འཆད་
སོགས་ལ་འཛིན་མའི་ཁྲོད་འདི་རུ། །ཀུན་གྱི་གཙུག་རྒྱན་ཀུན་མཁྱེན་ཁྱོད་ལྟར་
ཤོག །འདི་ལྟར་བསྐྲུན་པའི་དགེ་བས་འདི་ཕྱོགས་ཚོགས། །བདེ་ལེགས་རྫོགས་ཏེ་
བདེ་ཆེན་ཆོས་ཀྱི་སྐུ། །མངོན་དུ་བྱས་ནས་མངོན་པར་བྱང་ཆུབ་སར། །མར་གྱུར་
འགྲོ་རྣམས་མ་ལུས་འགོད་པར་ཤོག །གཞན་ཡང་འདོད་གསོལ་འདོད་ཆེ་གཞན་
ལས་བླངས། །འདིར་སྨྲས་པ།
ཀྱེ་མ་རྒྱ་བོད་མཁས་པའི་གཞུང་ལུགས་སོགས། །སོག་མེའི་ཐལ་བ་བཞིན་
དུ་འདོར་དུས་འདིར། །འདི་འདྲས་ཕན་སྙམ་རེ་བ་མ་མཆིས་ཡང་། །ཟབ་ཟབ་
བརྩམས་པས་མཁས་རྣམས་མགུ་བྱེད་པའི། །ཡང་ཡང་བསྐུལ་ཚེ་རྗེ་བཙུན་མཆོད་
ཕྱིར་སྨྲས། །སྨྲ་ཤེས་དོན་གོའི་མི་འདྲ་ཡོད་གྱུར་ན། །ན་འཆི་འཇིགས་པའི་དགྲ་བོ་
མ་བྱུང་ཚེ། །ཚེ་འདི་དོར་ན་ཕྱི་མར་བདེ་བའི་ཐབས། །ཐབས་ཚུལ་དུ་མས་བསྒྲུབ་
ན་མི་ལེགས་སམ། །ཞིང་གི་མཆོག་གྱུར་དཀོན་མཆོག་རིན་ཆེན་ཞིང༌། །གུས་པས་
མཆོད་ཅིང་བསྒྲུབ་ན་གཞན་ཀྱང་གུས། །དེ་མིན་གཡོ་རྒྱུས་མཆོད་ཅིང་བསྒྲུབས་
པ་དེ། །འགྲོ་ས་ངན་འགྲོའི་གནས་ལས་གང་དུ་འགྲོ། །འགྲོ་འདིའི་སྤྱོད་ཚུལ་རང་
གི་བྱེད་ཚུལ་ལ། །ལ་འུར་བརྟགས་ཚེ་འདི་ཕྱི་གཉིས་ཀ་རུ། །རུ་མཚོན་ཆར་གྱིས་
གཅོད་འདྲ་མི་མེད་སར། །ས་ར་ཧ་བཞིན་གནས་ན་མི་ལེགས་སམ། །ཚུལ་འདི་
128

ཚུལ་ཁྲིམས་ལྡན་པའི་ཚུལ་འཛིན་པ།
།བློ་ངན་བློ་བཟང་མིང་ཅན་བློ་ལས་བྱུང་། །
བདག་སོགས་བདག་འཛིན་ཡུལ་གྱི་བདག་མེད་པར། །མཐོང་ནས་མཐོང་བཞིན་
ཀུན་ཀྱང་དེ་མཐོང་ཤོག །ཅེས་རྗེ་བཙུན་ཡབ་ཡུམ་མཉེས་པར་བྱེད་པའི་མཆོད་སྤྲིན་ལྷའི་སྒྲ་
དབྱངས་ཞེས་བྱ་བ་འདི་ནི་གཞུང་ལུགས་རབ་འབྱམས་སྨྲ་བ་དུ་མས་ནན་གྱིས་བསྐུལ་བའི་ངོར།
རྣམ་གཡེང་གི་ཁོལ་བོར་སོང་བ་བློ་བཟང་བསྟན་པའི་ཉི་མས་སྦྱར་བའི་ཡི་གེ་བ་ནི་གཞུང་ལུགས་
རབ་འབྱམས་པ་འཇམ་དབྱངས་ཕུན་ཚོགས་གྱིས་བགྱིས་པའོ། །འདིས་ཀྱང་འཇམ་མགོན་རྒྱལ་
བ་གཉིས་པའི་བསྟན་པ་རིན་པོ་ཆེ་ཕྱོགས་དུས་ཀུན་ཏུ་རྒྱས་པར་གྱུར་ཅིག ། །།